नई दिल्ली : राफेल डील पर राहुल गांधी के हमलों से बैकफुट पर आई भारतीय जनता पार्टी (भाजपा) ने मंगलवार को पलटवार किया। भाजपा ने गंभीर आरोप लगाते हुए कहा कि हथियारों के दलाल संजय भंडारी ने रॉबर्ट वाड्रा के जरिए गांधी परिवार को रिश्वत पहुंचाई। भंडारी और गांधी परिवार के बीच करीबी संबंध बताने के लिए भाजपा प्रवक्ता संबित पात्रा ने कुछ ई-मेल्स का हवाला दिया। पात्रा ने यह भी कहा कि यूपीए सरकार के दौरान एचएएल को टेंडर प्रक्रिया से बाहर किया गया जिसका जवाब राहुल गांधी को देना चाहिए।